হুইটফিল্ড ডিফি
হুইটফিল্ড ডিফি (জন্ম জুন ৫, ১৯৪৪) একজন মার্কিন কম্পিউটার বিজ্ঞানী। তিনি এবং মার্টিন হেলম্যান ১৯৭৬ সালে পাবলিক কী ক্রিপ্টোগ্রাফির উপরে প্রথম গবেষণা পত্র প্রকাশ করেন। ডিফি ১৯৬৫ সালে এমআইটি হতে গণিতে স্নাতক ডিগ্রি লাভ করেন। ১৯৭৬ সালে হেলম্যানের সাথে লেখা "New Directions in Cryptography" নামক গবেষণাপত্রে তারা পাবলিক কি ক্রিপ্টোগ্রাফি, এবং কি আদানপ্রদানের জন্য নতুন পদ্ধতি প্রদান করেন। ১৯৯১ সালে ডিফি সান মাইক্রোসিস্টেম্‌সে যোগ দেন। তিনি বর্তমানে (২০০৭) সানের ভাইস প্রেসিডেন্ট, চীফ সিকিউরিটি অফিসার, এবং ফেলো।